paragraph_text: Surat je grad u indijskoj državi Gudžarat. Nekad je to bila velika morska luka, a danas je trgovačko i gospodarsko središte u Južnom Gudžaratu, koje je poznato po svojim dijamantima i tekstilnoj industriji te kao trgovačko središte za odjeću i modne dodatke. To je osmi najveći grad i deveta urbana aglomeracija u Indiji. Administrativno je glavni grad okruga Surat. Grad se nalazi 284 kilometara južno od glavnog grada države Gandhinagar; 265 kilometara južno od Ahmedabada i 289 kilometara sjeverno od Mumbaija. Središte grada smješteno je na rijeci Tapti, u blizini Arapskog mora.<ref>https://web.archive.org/web/20120105012914/http://www.suratmunicipal.gov.in/content/city/history.shtml Preuzeto 21. studenoga 2020.